
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на изменение на ПУП-ПР за УПИ ІІІ, кв.24, УПИ І, кв.23, УПИ І, кв.24а, УПИ VІ и УПИ VІІ, кв.21, по плана на ж.к.„Изгрев“, гр.Бургас, с което се променя трасето на обслужваща улица от о.т.911-о.т.912-о.т.913 и се провежда нова обслужваща улица между о.т.915-о.т.927, в съответствие с трасетата на съществуващи улици между кв.22 и кв.23 и между кв.23 и кв.24А, като се изменят регулационните граници на УПИ ІІІ, кв.24, УПИ І, кв.23, УПИ І, кв.24а, УПИ VІ и УПИ VІІ, кв.21.
УВАЖАЕМИ ОБЩИНСКИ СЪВЕТНИЦИ,
С Решение №19-9/29.11.16г. на Общински съвет Бургас е разрешено изработване на проект за изменение на ПУП-ПР за УПИ ІІІ, кв.24, УПИ І, кв.23, УПИ І, кв.24а, УПИ VІ и УПИ VІІ, кв.21, по плана на ж.к.„Изгрев“, гр.Бургас.

Съгласно действащ ПР кръстовището при о.т.927 е трикрилно, като в южна посока обслужващата улица завършва като задънена, с паркинг. На място съществува изградена асфалтова улица, чието трасе не е отразено в действащия регулационен план. По трасетата на съществуващи улици между кв.22 и кв.23 и между кв.23 и кв.24А, съгласно схемата на масовия градски транспорт, преминават маршрутите на автобусни линии.

Съгласно действащ ПУП по обслужваща улица, в участъка между о.т.897 и о.т.818 е предвидена автобусна спирка, от северната страна на улицата, разположена на подхода към съществуваща алея за достъп до бл.28а. Същата не е част от  актуалната транспортна схема на гр.Бургас и наличието и не е необходимо. По действащ регулационен план по улица между о.т.927 и о.т.897 също е обособен джоб за автобусна спирка, необходимостта от която също е отпаднала, с въвеждането на действащата транспортна схема.

УПИ І в кв.24А е собственост на Община Бургас, съгласно Акт №5915/23.10.2009г. за частна общинска собственост. УПИ ІІІ, отреден – „за озеленяване“ в кв.24 е собственост на Община Бургас, съгласно Акт №3184/11.03.2002г. за частна общинска собственост. УПИ VІ и УПИ VІІ, в кв.21 са собственост на Община Бургас, съгласно Акт №2984/01.08.2001г. за частна общинска собственост. Последните два акта са изготвени, съгласно предвижданията на предходен план (недействащ). Нови актове за общинска собственост ще бъдат съставени след отразяване на действащия ПУП в КК на гр.Бургас. Съгласно § 42 от ПЗР към ЗИДЗОС (обн. – ДВ, бр.96 от 1999г.) тези УПИ са общинска собственост.
Служебно от експерти в отдел УП е изготвен проект за изменение на ПУП-ПР на УПИ ІІІ, кв.24, УПИ І, кв.23, УПИ І, кв.24а, УПИ VІ и УПИ VІІ в кв.21 и на обслужващите улици между тях, по плана на ж.к.„Изгрев“, гр.Бургас.
С проекта за изменение на ПУП-ПР на УПИ ІІІ, кв.24, УПИ І, кв.23, УПИ І, кв.24а, УПИ VІ и УПИ VІІ в кв.21 и на обслужващите улици между тях, по плана на ж.к.„Изгрев“, гр.Бургас се променя трасето на обслужваща улица от о.т.911-о.т.912-о.т.913, провежда се нова обслужваща улица между о.т.915-о.т.927, в съответствие с трасетата на съществуващи улици между кв.22 и кв.23 и между кв.23 и кв.24А, изменят се регулационните граници на УПИ ІІІ, кв.24, УПИ І, кв.23, УПИ І, кв.24а, УПИ VІ и УПИ VІІ, кв.21, при осигуряване на достатъчен габарит на обслужващите улици и техните елементи, съгласно изискванията на Наредба №2 за планиране и проектиране на транспортно комуникационни системи в урбанизираните територии. 
С изменението на ПР се цели и максимално запазване на съществуващата едроразмерна растителност, подробно заснета на място.
Проектът за изменение на плана за регулация е съобразен с предвижданията на ПЗ и с реализираните сгради. Запазват се всички връзки към предвидени и реализирани улици в прилежащата територия и подходи за обслужване на УПИ и се осигурява необходимия габарит на улиците за преминаване на автобуси /съчлинени/ от масовия градски транспорт за обслужване на жилищната територия. С изменението на плана за регулация не се засягат реализирани с разрешение за строеж озеленени площи и детска площадка. Извършен е оглед на място и подробно геодезическо заснемане на реализираното озеленяване и благоустрояване за което е изготвен констативен протокол, приложен към преписката.
Изготвеният проект е разгледан на заседание на ОЕСУТ, проведено на 21.12.16г. С Решение, обективирано в Протокол №41/21.12.16г., по т.6 от дневния ред на ОЕСУТ приема представеният проект и дава указания същия да се обяви на заинтересуваните лица.
Проектът е обявен на заинтересуваните лица с обявление в ДВ, бр.11/31.01.17г. Видно от акт за приключило обявяване от 06.03.2017г. в законоустановения срок не са постъпили възражения.

Проектът е изготвен в обем и съдържание, съгласно изискванията на Наредба №8/МРРБ за ОС на УП, при спазване изискванията на ЗУТ и Наредба №7/МРРБ за ПНУОВТУЗ, в съответствие с действащия  ОУП на гр.Бургас.

За инвестиционното намерение е издадено положително становище изх.№ПД-3248-(1)/18.01.2017г. на РИОСВ – Бургас.

Предвид изложеното, на основание чл.21, ал.1, т.11 от ЗМСМА, чл.129, ал.1 от ЗУТ, във връзка с чл.136, ал.1, чл.134, ал.1, т.1 и т.2 и чл.62а, ал.2 и ал.3, т.2 от ЗУТ и като взех предвид Протокол №41/21.12.16г., по т.6 от дневния ред на ОЕСУТ, акт за приключило обявяване от 06.03.2017г. и съгласувателно становище изх.№ПД-3248-(1)/18.01.2017г. на РИОСВ – Бургас предлагам Общински съвет Бургас да вземе следното:
РЕШЕНИЕ:
На основание чл.21, ал.1, т.11 от ЗМСМА, чл.129, ал.1 от ЗУТ, във връзка с чл.136, ал.1, чл.134, ал.1, т.1 и т.2 и чл.62а, ал.2 и ал.3, т.2 от ЗУТ Общински съвет Бургас одобрява изменение на ПУП-ПР за УПИ ІІІ, кв.24, УПИ І, кв.23, УПИ І, кв.24а, УПИ VІ и УПИ VІІ, кв.21, по плана на ж.к.„Изгрев“, гр.Бургас, с което се променя трасето на обслужваща улица от о.т.911-о.т.912-о.т.913 и се провежда нова обслужваща улица между о.т.915-о.т.927, в съответствие с трасетата на съществуващи улици между кв.22 и кв.23 и между кв.23 и кв.24А, като се изменят регулационните граници на УПИ ІІІ, кв.24, УПИ І, кв.23, УПИ І, кв.24а, УПИ VІ и УПИ VІІ, кв.21, съгласно черните, сини, червени, зелени и кафяви  линии и надписи върху плана, който е неразделна част от настоящото решение. 
Решението да се изпрати в 7-дневен срок за обнародване в „Държавен вестник“, по реда на чл.129, ал.1 от Закона за устройство на територията.

Решението подлежи на обжалване по реда на чл. 215, ал.4 от ЗУТ чрез Общински съвет Бургас пред Административен съд-гр. Бургас в 30-дневен срок от обнародването му.
Приложения: Решение 19-9./29.11.16г. на Общински съвет Бургас; Акт №5915/23.10.2009г.; Акт №3184/11.03.2002г.; Акт №2984/01.08.2001г.; проект за изменение на ПУП-ПР; констативен протокол за реализирано озеленяване; Протокол - Решение №41/21.12.16г., по т.6 от дневния ред на ОЕСУТ на Община Бургас; копие от ДВ, бр.11/31.01.17г.; акт за приключило обявяване от 06.03.2017г.; становище изх.№ПД-3248-(1)/18.01.2017г. на РИОСВ – Бургас.

ДИМИТЪР НИКОЛОВ
Кмет на Община Бургас                                                     

съгласували:
инж.Чанка Коралска
Заместник кмет „Строителство,
инвестиции и регионално развитие“
арх.Веселина Илиева                                        Златина Георгиева                                       Изготвил:
Главен архитект                                               Директор дирекция ПНО                             арх.Димитър Алексиев
Директор дирекция УТ                                                                                               Началник отдел УП
